Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin 2000/13/EY muuttamisesta elintarvikkeisiin sisältyvien ainesosien merkintöjen osalta /* SEK/2003/0252 lopull. - COD 2001/0199 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin 2000/13/EY muuttamisesta elintarvikkeisiin sisältyvien ainesosien merkintöjen osalta 2001/0199 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin 2000/13/EY muuttamisesta elintarvikkeisiin sisältyvien ainesosien merkintöjen osalta 1- ASIAKIRJAN TAUSTAA Ehdotus toimitettiin Euroopan parlamentille ja neuvostolle (asiakirja KOM(2001) 433 lopullinen - 2001/0199 (COD)): // 6. syyskuuta 2001 Euroopan Talous- ja sosiaalikomitea antoi lausuntonsa: // 16. tammikuuta 2002 Euroopan parlamentti antoi lausuntonsa ensimmäisessä käsittelyssä: // 11. kesäkuuta 2002 Muutettu ehdotus annettiin (KOM(2002) 464 lopullinen - 2001/0199 (COD)): // 3. syyskuuta 2002 Yhteinen kanta vahvistettiin: // 20 helmikuuta 2003 2- KOMISSION EHDOTUKSEN TARKOITUS Komission ehdotuksella pyritään tekemään elintarvikkeiden ainesosien entistä paljon täydellisemmästä merkitsemisestä pakollista, jotta kuluttajat saisivat paremmin tietoa näistä ainesosista ja jotta samalla voitaisiin reagoida ruoka-aineallergioihin ja -intoleransseihin. Ehdotuksella muutetaan tämän vuoksi direktiiviin 2000/13/EY sisältyviä elintarvikkeiden ainesosien merkitsemistä koskevia sääntöjä, ja ehdotuksen pääkohdat ovat seuraavat: * Ehdotuksella poistetaan aiempi poikkeus, jonka mukaan niitä koostettuja ainesosia, joiden osuus on pienempi kuin 25 prosenttia lopullisesta tuotteesta, ei tarvinnut ilmoittaa pakkausmerkinnöissä. Nyt on siis omaksuttu periaate, että kaikki ainesosat on ilmoitettava. * Ehdotuksessa säilytetään jotkin poikkeukset sellaisten koostettujen aineosien osalta, joita on tuotteessa hyvin vähäisiä määriä. * Ehdotukseen sisältyy luettelo ainesosista, jotka ovat useimpien ruoka-aineallergioiden ja -intoleranssien syynä ja joiden osalta merkinnöistä ei saa milloinkaan poiketa. Tämä pätee myös silloin, jos näitä ainesosia on alkoholijuomissa. * Ehdotuksessa säädetään edellä mainitun luettelon päivittämisestä, kun on ensin saatu Euroopan elintarviketurvallisuusviranomaisen lausunto. * Ehdotuksessa esitetään vähäisessä määrin käytettyjen ainesosien merkitsemisen osalta toimenpiteitä, jotta valmistajat voisivat helpommin mukautua merkintöjä koskeviin lisävaatimuksiin. 3- YHTEISTÄ KANTAA KOSKEVAT KOMMENTIT 3.1 Yleiset huomautukset Neuvoston määräenemmistöllä vahvistama yhteinen kanta on tasapainoinen kompromissi, joka sisältää useimmat komission ehdottamista toimenpiteistä ja rajoittaa samalla poikkeusten soveltamisalaa. Se on Euroopan parlamentin ensimmäisessä käsittelyssä tekemien tarkistuspyyntöjen linjoilla - pyrkimyksenähän on saada elintarvikkeiden merkinnöissä ilmoitettavista tiedoista entistä täsmällisempiä. 3.2 Euroopan parlamentin tarkistukset ensimmäisessä käsittelyssä Komission muutettuun ehdotukseen sisällytetyt tarkistukset: Komissio sisällytti muutettuun ehdotukseensa Euroopan parlamentin ensimmäisessä käsittelyssä hyväksymät tarkistukset, jotka se saattoi hyväksyä. Kaikki nämä tarkistukset on säilytetty yhteisessä kannassa sellaisessa muodossa, jonka Euroopan parlamentti voi varmaan hyväksyä. Yhteisen kannan ja muutetun ehdotuksen väliset erot: - Tiettyjen koostettujen ainesosien (ainesosat, joiden koostumusta säännellään voimassa olevalla yhteisön lainsäädännöllä) ilmoittamisesta ja ainesosaluettelon esittämisvaatimuksista saa poiketa ainoastaan silloin, jos ainesosan osuus on pienempi kuin 2 prosenttia lopullisesta tuotteesta. Komissiohan ehdotti viittä prosenttia. Tämä kompromissi on peräisin Euroopan parlamentin toiveesta poistaa kokonaan tämänkaltaiset poikkeukset, jotta kuluttajat saisivat yksityiskohtaisempaa tietoa. Samalla neuvoston kanta tarjoaa tiettyä joustovaraa, jota komissio kannattaa, jotta valmistajat voisivat selviytyä entistä paljon tiukemmista vaatimuksista elintarvikemerkintöjen alalla. - Yhteisellä kannalla poistetaan mahdollisuus jättää ainesosa mainitsematta ainesosaluettelossa, mikäli ainesosaluettelon yhteyteen liitetään selventävä huomautus. Tämä on vastaus Euroopan parlamentin pyyntöön. Komissio säilytti alun perin tämän toimenpiteen, mutta sen käyttöön liittyvien käytännön vaikeuksien vuoksi hyväksyy nyt sen poistamisen. - Allergiaa aiheuttavien ainesosien tarkastelu ja päivitys on hoidettava järjestelmällisesti tieteen kehityksen mukaan eikä määräajoin kahden vuoden välein. Lisäksi päivitetystä luettelosta voidaan poistaa ainesosia, joiden osalta on tieteellisesti osoitettu, ettei niitä enää pidetä allergeeneinä. Komissio hyväksyi myös useiden jäsenvaltioiden pyynnön antaa aiheesta lausuma. Kyseinen lausuma on liitteenä. Komissio hyväksyy tämän toimintamallin, jolla luodaan periaate, että luetteloa on tarvittaessa päivitettävä, ja joka on myös Euroopan parlamentin toivomusten mukainen - sen alkuperäistä tarkistustahan ei voitu hyväksyä. - Selleri ja sinappi ja niistä saadut tuotteet lisätään allergeeniluetteloon. Tämäkin lisäys on Euroopan parlamentin pyynnön mukainen. Komission mielestä kaikkien tähän luetteloon tulevien lisäysten on perustuttava tiedekomitean lausuntoon, ja komissio onkin pyytänyt sitä suosittelemaan sopivia kriteerejä. Komissio kuitenkin hyväksyy kahden mainitun ainesosan lisäämisen luetteloon, koska kaikki jäsenvaltiot ovat ilmoittaneet niihin liittyvien allergioiden lisääntymisestä. 4- PÄÄTELMÄT Edellä mainitut syyt huomioon ottaen komissio kannattaa neuvoston vahvistamaa yhteistä kantaa. 5- KOMISSION LAUSUMAT Komissio on useiden neuvostossa kokoontuneiden valtuuskuntien pyynnöstä laatinut seuraavat lausumat: - Elintarvikealan tiedekomitealta pyydettyä lausuntoa koskeva lausuma - Yhteisen kannan 1 artiklan 1 kohdan d alakohdassa tarkoitetun yhteisön lainsäädännön määrittelyä koskeva lausuma. Nämä lausunnot ovat tämän tiedonannon liitteinä. LIITE NEUVOSTON PÖYTÄKIRJAAN MERKITTÄVÄT LAUSUMAT 1. "Komissio toteaa, että se on jo toimittanut elintarvikealan tiedekomitealle lausuntopyynnön liitteen I (josta tulee direktiivin 2000/13/EY liite III a) ajantasaistamiseksi mahdollisimman pian siinä tapauksessa, että se on tieteellisesti perusteltua. Pyyntö koskee myös kaikkia liitteessä III a lueteltuja ainesosia, myös viljasta peräisin olevia tuotteita. Elintarvikealan tiedekomitealta pyydetään lausuntoa siitä, onko mahdollista, että tiettyjen johdettujen ainesosien allergeenisuus olisi voitu poistaa niiden tuotantoprosessin vuoksi tai siksi, että niitä on lisätty tiettyihin elintarvikkeisiin, minkä johdosta kyseiset ainesosat voitaisiin poistaa liitteestä III a ja jättää ne ilmoittamatta pakkausmerkinnöissä." 2. Komissio toteaa, että 1 artiklan 1 kohdan d alakohdassa tarkoitettu "yhteisön lainsäädäntö" tarkoittaa lainsäädäntöä, jossa säädetään tiettyjä elintarvikkeita koskevasta yhdenmukaistetusta koostumuksesta. Tämän määritelmän piiriin kuuluvat direktiivit, jotka koskevat - kaakao- ja suklaatuotteita - hedelmämehuja ja vastaavia tuotteita - hilloja, hedelmähyytelöitä ja marmeladeja.